Rikunarita-ORG/Wikinium huggingface dataset:
# झेन

**पृष्ठ साँचा:Zen Buddhism/styles.css रिक्त हैझेन** (अंग्रेजी : **Zen**) को ‘जेन’ भी कहा जाता है। इसका शाब्दिक अर्थ 'ध्यान' माना जाता है। इसकी शुरूआत महात्मा महाकश्यप नेे की थी तथा यह बौद्ध धर्म का एक सम्प्रदाय है, जो जापान के सेमुराई वर्ग का धर्म है। सेमुराई समाज यौद्धाओं का समाज है। इसे दुनिया की सर्वाधिक बहादुर कौम माना जाता था। झेन का विकास चीन में लगभग 500 ईस्वी में हुआ। चीन से यह 1200 ईस्वी में जापान में फैला। प्रारंभ में जापान में बौद्ध धर्म का कोई संप्रदाय नहीं था किंतु धीरे-धीरे वह बारह सम्प्रदायों में बँट गया जिसमें झेन भी एक था।

ऐसा माना जाता है कि सेमुराई वर्ग को अधिक आज्ञापालक तथा शूरवीर बनाने के लिए ही जेन संप्रदाय का सूत्रपात हुआ था। दरअसल झेन संप्रदाय शिंतो और बौद्ध धर्म का समन्वय था। माना यह भी जाता है कि बौद्ध धर्म को जापान ने सैनिक रूप देने की चेष्ठा की थी, इसीलिए उन्होंने शिंतो धर्म के आज्ञापालक और देशभक्ति के सिद्धांत को भी इसमें शामिल कर सेमुराइयों को मजबूत किया। सेमुराई जापान का सैनिक वर्ग था। 1868 में उक्त सैनिकों के वर्ग का अंत हो गया।

## इन्हें भी देखें

* शिंतो धर्म
* ताओ धर्म
* महायान
* थेरवाद

## सन्दर्भ

## बाहरी कड़ियाँ
# जिन राजवंश

*अगर आप १११५ ईसवी से १२३४ ईसवी तक चलने वाले चीन का राजवंश ढूंढ रहे हैं, तो जिन राजवंश (१११५–१२३४) नामक लेख देखिये*
२८० ईसवी में चीन में जिन राजवंश के साम्राज्य (पीले रंग में) का नक़्शा
**जिन राजवंश** (चीनी: 晉朝, जिन चाओ; अंग्रेज़ी: Jin Dynasty) प्राचीन चीन का एक राजवंश था जिसने चीन में २६५ ईसापूर्व से ४२० ईसवी तक राज किया। जिन काल से पहले चीन में तीन राजशाहियों का दौर था जो २२० ई से २६५ ई तक चला और जिसके अंत में सीमा यान (司馬炎, Sima Yan) ने पहले साओ वेई राज्य पर क़ब्ज़ा किया और फिर पूर्वी वू राज्य पर आक्रमण कर के उसे अपने अधीन कर लिया। फिर उन्होंने अपना नाम बदलकर सम्राट वू (晉武帝, Wu of Jin) रख लिया और चीन के नए जिन राजवंश की घोषणा कर दी।

जिन राजकाल को दो हिस्सों में बांटा जाता है। पहला भाग **पश्चिमी जिन** (西晉, Western Jin, २६५ ई - ३१६ ई) कहलाता है और सीमा यान द्वारा लुओयांग को राजधानी बनाने से आरम्भ होता है। दूसरा भाग **पूर्वी जिन** (東晉, Eastern Jin, ३१७ ई - ४२० ई) कहलाता है और सीमा रुई (司馬睿, Sima Rui) द्वारा जिआनकांग को राजधानी बनाकर वंश आगे चलाने से आरम्भ होता है। जिन काल के ख़त्म होने के बाद चीन में उत्तरी और दक्षिणी राजवंश (४२० ई – ५८९ ई) का काल आया। ध्यान दीजिये कि चीन में १११५ ई से १२३४ ई तक भी एक जिन राजवंश चला था लेकिन इन दोनों राजवंशों का एक दुसरे से कोई लेना देना नहीं।

## इन्हें भी देखें

* तीन राजशाहियाँ
* उत्तरी और दक्षिणी राजवंश
* चीन के राजवंश

## सन्दर्भ
# क्योटो

| क्योतो
京都市 |
| --- |
| मानद नगर |
| क्योतो शहर |
| From top left: Tō-ji, Gion Matsuri in modern Kyoto, Fushimi Inari-taisha, Kyoto Imperial Palace, Kiyomizu-dera, Kinkaku-ji, Ponto-chō and Maiko, Ginkaku-ji, Cityscape from Higashiyama and Kyoto Tower |
|  ध्वज लोगो |
|  Location of Kyoto in Kyoto Prefecture |
| Country |  जापान |
| Region | Kansai |
| Prefecture | Kyoto Prefecture |
| शासन |
|  • Mayor | Daisaku Kadokawa |
| क्षेत्रफल |
|  • कुल | 827.90 kमी2 (319.65 वर्ग मील) |
| जनसंख्या (December 1, 2014) |
|  • कुल | 1,469,604 |
|  • घनत्व | 1,775.1/किमी2 (4,597.5/मील2) |
| समय मण्डल | Japan Standard Time (UTC+9) |
| - Tree | Weeping Willow, Japanese Maple and Katsura |
| - Flower | Camellia, Azalea and Sugar Cherry |
| Phone number | 075-222-3111 |
| Address | 488 Teramachi-Oike, Nakagyō-ku, Kyōto-shi, Kyōto-fu 604-8571 |
| वेबसाइट | www.city.kyoto.jp/koho/eng/index.html |

**क्योतो** जापान के यमाशिरों प्रांत में स्थित नगर है। क्वामू शासन काल में इसे 'हे यान जो' अर्थात् 'शांति का नगर' की संज्ञा दी गई थी। ११वीं शताब्दी तक क्योतो जापान की राजधानी था और आज भी पश्चिमी प्रदेश की राजधानी है। १८९० ई. में इस नगर को बीवा झील सें लगभग ७ मील लंबी नहर द्वारा संबंधित कर दिया गया।

विशाल मंदिरों, भव्य प्रासादों और कलात्मक भवनों के लिए क्योतो संपूर्ण जापान में प्रसिद्ध है। यहाँ रेशम के कपड़े, चीनी मिट्टी के बर्तन, कसीदाकारी, रंगनिर्माण, पंखा, खिलौना और अन्य प्रकार के धातु के बर्तनों का उद्योग अधिक विकसित है। यह जापान में बौद्ध धर्म का सबसे बड़ा केंद्र है। यहाँ एक विश्वविद्यालय तथा एक कलाकेंद्र हैं।

क्योटो, 1891
क्योतो नगर का बिहंगम दृष्य
## इन्हें भी देखें

* किंकाकू जी - (क्योतो का स्वर्ण मंदिर)

## सन्दर्भ
# क्यूशू

जापान का क्यूशू द्वीप (लाल रंग में, जिसके अन्दर प्रान्त दिखाए गए हैं)
बॅप्पु के गरम पानी के चश्मों से उठती हुई भाप
क्यूशू का नक़्शा
**क्यूशू** (जापानी: 九州, "नौ प्रान्त") जापान के चारों मुख्य द्वीपों में से तीसरा सब से बड़ा और सब से दक्षिणपश्चिमी द्वीप है। कुल मिलकर क्यूशू का क्षेत्रफल ३५,६४० वर्ग किमी है और इसकी जनसँख्या सन् २००६ में १,३२,३१,९९५ थी। यह होन्शू और शिकोकू द्वीपों के दक्षिण-पश्चिम में स्थित है। प्राचीनकाल में क्यूशू को कुछ अन्य नामों से भी बुलाया जाता था, जैसे के क्यूकोकु (九国, "नौ राज्य"), चिनज़इ (鎮西, "अधिकृत क्षेत्र से पश्चिम") और त्सुकुशी-नो-शीमा (筑紫島,"त्सुकुशी का द्वीप")। क्यूशू और इसके इर्द-गिर्द के छोटे द्वीपों को इतिहास में साऍकाऍदो (西海道, "पश्चिमी समुद्री घेरा") भी बुलाया जाता था।

## भूगोल

क्यूशू की ज़मीन पहाड़ी है और इसपर १,५९१ मीटर (५,२२० फ़ुट) ऊंचा आसो ज्वालामुखी है, जो जापान का सब से सक्रीय ज्वालामुखी है। पूरे द्वीप पर कई सारे गरम पानी के चश्मे हैं जो ज़मीन के नीचे चल रही प्लेट विवर्तनिकी की उथल-पुथल का संकेत हैं। क्यूशू के पूर्वी ओइता प्रान्त में स्थित बॅप्पु (別府市) के चश्मे और आसो ज्वालामुखी के आसपास के चश्मे बहुत मशहूर हैं। इन गरम चश्मों में कुछ अनूठे चरमपसंदी सूक्ष्मजीव पाए जाते हैं, यानि ऐसे माइक्रोब जो खौलती हुई गर्मी या अन्य चरम वातारवरण में पनपते हैं।

आधुनिक क्यूशू क्षेत्र में क्यूशू द्वीप पर स्थित सात और ओकिनावा प्रांत मिलाकर कुल आठ प्रांत शामिल हैं -

* उत्तरी क्यूशू
	+ फ़ुकुओका प्रांत
	+ सागा प्रांत
	+ कुमामोतो प्रांत
	+ नागासाकी प्रांत
	+ ओइता प्रांत
* कागोशीमा प्रांत
* मियाज़ाकी प्रांत
* ओकीनावा प्रांत

क्षेत्रफल के हिसाब से क्यूशू दुनिया का ३७वा सब से बड़ा द्वीप है और जनसँख्या के अनुसार १३वा सब से अधिक आबादी वाला।

## आर्थिक स्थिति

क्यूशू में चावल, चाय, तम्बाकू, शकरक़न्दी और सोय उगाया जाता है। यह द्वीप रेशम के उत्पादन के लिए भी प्रसिद्ध है। क्यूशू पर कई प्रकार के चीनी के बासन-प्याले बनाए जाते हैं। फ़ुकुओका, नागासाकी, किताक्यूशू और ओइटा जैसे उत्तरी इलाक़ों में भारी कारख़ाने भी मौजूद हैं। जब यह सन् २०१० में मापा गया, क्यूशू क्षेत्र में ग्रैजुएट लोगों का बेरोज़गारी दर जापान के किसी भी अन्य क्षेत्र से अधिक था और उस वर्ष यहाँ के केवल ८८.९% ग्रैजुएट लोगों को स्थाई रोज़गार मिला हुआ था।

## इन्हें भी देखें

* जापान के क्षेत्र
* होन्शू
* शिकोकू
* होक्काइडो
* जापान

## सन्दर्भ
# शिकोकू

जापान का शिकोकू द्वीप (लाल रंग में)
"८८ मंदिरों की तीर्थयात्रा" के लिए शिकोकू आई एक श्रद्धालु लड़की
शिकोकू का नक़्शा (जिसमें ८८ मंदिरों के स्थल दिखाए गए हैं)
**शिकोकू** (जापानी: 四国, "चार प्रान्त") जापान के चारों मुख्य द्वीपों में से सब से छोटा और सब से कम आबादी वाला द्वीप है। यह २२५ किमी लम्बा है और इसकी चौड़ाई ५० और १५० किमी के बीच (जगह-जगह पर अलग) है। कुल मिलकर शिकोकू का क्षेत्रफल १८,८०० वर्ग किमी है और इसकी जनसँख्या सन् २००५ में ४१,४१,९५५ थी। यह होन्शू द्वीप के दक्षिण में और क्यूशू के पूर्व में स्थित है।

## भूगोल

शिकोकू क्षेत्र में चार प्रांत आते हैं: एहिमे, कागावा, कोची और तोकुशिमा। १८,८०० वर्ग किमी के क्षेत्रफल के साथ शिकोकू विश्व का ५०वा सब से बड़ा द्वीप है। इसपर एक पर्वत शृंखला है जो पूर्व और पश्चिम चलती है और द्वीप को दो हिस्सों में बांटती है - एक छोटा सा उत्तरी भाग जो सेतो भीतरी सागर के छोर पर है और एक बड़ा दक्षिणी भाग जो प्रशांत महासागर से लगता है। शिकोकू के ज़्यादातर निवासी उत्तरी भाग में रहते हैं और (सिवाय एक के) द्वीप के सारे मुख्य शहर भी इसी उत्तरी भाग में हैं।

शिकोकू का सब से ऊंचा पहाड़ इशिज़ूची पहाड़ है जो १,९८२ मीटर (६,५०३ फ़ुट) ऊंचा है। इसी इशिज़ुची पहाड़ के पास से शिकोकू की सब से लम्बी नदी, योशिनो नदी, शुरू होती है और पूर्व की ओर चलती है। १९६ किमी का सफ़र तय करने के बाद यह तोकुशिमा के शहर के पास समुद्र में जा मिलती है।

इस उत्तरी इलाक़े में उद्योग काफ़ी विकसित है और एक ताम्बे की खान भी मौजूद है। इसके पूर्वी भाग में उपजाऊ मैदान हैं जहाँ चावल, गेहूं और जौ उगाया जाता है। पूरे उत्तरी इलाक़े में फल भी उगाये जाते हैं, जैसे की नींबू, संतरे, तेंदू (पर्सिम्मन), आड़ू और अंगूर। शिकोकू का दक्षिणी भाग पहाड़ी इलाक़ा है और यहाँ कम लोग रहते हैं। दक्षिणी हिस्से में सिर्फ एक छोटा मैदानी इलाक़ा है जहाँ कोची शहर बसा हुआ है। इस क्षेत्र में सर्दियों में ज़्यादा ठण्ड नहीं पड़ती इसलिए ग़ैर-मौसमी सब्ज़ियाँ उगाई जाती हैं। यहाँ के वनों को भी काग़ज़ बनाने के काम लाया जाता है।

जापान के चारों बड़े द्वीपों में से शिकोकू अकेला है जिसपर कोई ज्वालामुखी स्थित नहीं है।

## संस्कृति

शिकोकू अपने "८८ मंदिरों की तीर्थयात्रा" के लिए जापान-भर में मशहूर है, जो कूकाए (空海) नामक प्राचीन बौध संत के साथ सम्बंधित है। पुराने ज़माने में श्रद्धालु पैरों पर चलकर इन मंदिरों के दर्शन किया करते थे, लेकिन आजकल बसों में मंदिर-से-मंदिर जाते हैं। शिकोकू में यह तीर्थयात्री अपनी सफ़ेद जैकिटों से पहचाने जा सकते हैं, जिनपर जापानी में "दोग्यो निनिन" लिखा होता है (जिसका अर्थ है "दो लोग जो इकठ्ठे सफ़र कर रहे हों")।

तोकुशिमा प्रान्त में अगस्त के महीने में ओबोन (お盆) त्यौहार मनाया जाता है, जिसका मक़सद अपने पूर्वजों को स्मरण करना और श्रद्धांजलि देना है। इसका एक आयोजन "आवा ओदोरी" नाच है जिसमें सैंकड़ों श्रद्धालु नाचकर शहर की सड़कों पर चलते हैं। इस देखने जापान के अन्य ईलाक़ों और विदेश से हर वर्ष १३ लाख पर्यटक आते हैं।

## इन्हें भी देखें

* जापान के क्षेत्र
* होन्शू
* क्यूशू
* होक्काइडो
* जापान

## सन्दर्भ
# आओमोरी प्रीफ़ेक्चर

| आओमोरी प्रांत
青森県 |
| --- |
| प्रांत |
| इवाकी पर्वतओसोरे पर्वतआओमोरी नेबुता उत्सवओइरासे नदीफ़ुरोफ़ुशी ओनसेन |
|  ध्वज प्रतीक |
|  |
| निर्देशांक: ﻿ / ﻿ |
| देश |  जापान |
| क्षेत्र | तोहोकू |
| मुत्सु प्रांत के भाग के रूप में स्थापना | ल॰ 1094 |
| रिकुओ प्रांत के भाग के रूप में स्थापना | 7 दिसंबर 1868 |
| आओमोरी प्रांत के रूप में स्थापना | 4 सितंबर 1871 |
| राजधानी | आओमोरी |
| उपमंडल | ज़िलें: 8 |
| शासन |
|  • राज्यपाल | सोइचिरो मियाशिता |
| क्षेत्रफल |
|  • कुल | 9,645.64 kमी2 (3,724.20 वर्ग मील) |
| क्षेत्र पद | 8वाँ |
| अधिकतम उच्चता (इवाकी पर्वत) | 1,624.7 मी॰ (5,330 फीट) |
| निम्नतम उच्चता (प्रशांत महासागर) | 0 मी॰ (0 फीट) |
| जनसंख्या (2023) |
|  • कुल | 11,88,043 |
|  • पद | 31वाँ |
|  • घनत्व | 123.169/किमी2 (319.006/मील2) |
| GDP |
|  • कुल | ¥4,533 अरब |
| ISO 3166 कोड | JP-02 |
| वेबसाइट | pref.aomori.lg.jp |

**आओमोरी प्रांत** (जापानी: 青森県) जापान के होन्शू द्वीप के उत्तरी भाग में स्थित तोहोकू क्षेत्र का एक प्रांत है। इसकी राजधानी आओमोरी है। इसकी सीमा पूर्व में प्रशांत महासागर, दक्षिण-पूर्व में इवाते प्रांत, दक्षिण-पश्चिम में अकिता प्रांत, पश्चिम में जापान सागर और उत्तर में होक्काइदो से लगती है। आओमोरी प्रांत देश का 8वाँ सबसे बड़ा प्रांत है, जिसका क्षेत्रफल 9,645.64 km है।

## सन्दर्भ

## बाहरी कड़ियाँ

* आधिकारिक जालस्थल (जापानी)
# कोबे

कोबे जापानी खिलौना नागरी के नाम से विख्यात हैं

कोबे
## चित्र दीर्घा

* Kobe-Ohashi
* Meriken Park Oriental Hotel
* Harborland
* Hyogo Prefectural Museum of Art
* Arima-Onsen
# हानशिन टाइगर्स

हानशिन टाइगर्सटोपी लोगो

**हानशिन टाइगर्स** एक जापान बेसबॉल टीम है।
हानशिन टाइगर्स जापान में सबसे लोकप्रिय बेसबॉल टीम हैं और बहुत सारे उत्साही प्रशंसक हैं।

## सन्दर्भ

## बाहरी कड़ियाँ

* आधिकारिक साइट
# मिस्री चित्रलिपि

मिस्री चित्रलिपि at the Memphis museum with a statue of Ramesses II in the background.
**मिस्री चित्रलिपि** का इतिहास बहुत पुराना है। कदाचित यह ४००० ईपू तक जाता है।

इसे हियरोग्लिफ भी कहते हैं।

मिस्री चित्रलिपि on an Egyptian funerary stela
नेपोलियन के मिस्र के अभियान में १७९९ में रोज़ेटा शिला मिली जिसके विश्लेषण से इस लिपि को दुबारा पढना सम्भव हुआ।

Hieroglyphs typical of the Graeco-Roman period

* Ancient Egyptian Hieroglyphics - Aldokkan
* Glyphs and Grammars *Resources for those interested in learning hieroglyphs, compiled by Aayko Eyma.*
* Hieroglyphs! *Annotated directory of popular and scholarly resources.*
* *Egyptian Hieroglyphic Dictionary* by Jim Loy
* *Egyptian Hieroglyphics*
* *Comprehensive Dictionary of Cartouches for all Egyptian Pharaohs*
* Hieroglyphic fonts by P22 type foundry
* GreatScott.com's Hieroglyphs *Commercial (free intro)*
* Ancient Egypt Online: Sign list, tutorials and quizes*A complete sign list, plus tutorials and quizes*
# गीइज़ लिपि

**इथियोपियाई लिपि** अथवा **गीइज़** (Geʻez ;ግዕዝ ; Gəʿəz), एक लिपि है जो इथियोपिया तथा इरित्रिया (Eritrea) की कई भाषाओं को लिखने में प्रयुक्त होती है। इसकी विशेष बात यह है कि इस पर ब्राह्मी लिपि का स्पष्ट प्रभाव दिखता है। एक ही व्यंजन को अलग-अलग स्वरों से मिलाने से व्यंजन का स्वरूप थोड़ा सा बदल जाता है, जो ब्राह्मी परिवार की लिपियों की विशेषता है।

## वर्णमाला

| व्यंजन | ह | ल | ह़ | म | षऽ | र | स | क​ऽ | ब | त | ऽह | न | ऽ | क | व | औं | ‍ज़ | य | द | ग | त​ऽ | प​ऽ | त्स​ऽ | त्षऽ | फ़ | प |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| स्वर | ऍ | ሀ | ለ | ሐ | መ | ሠ | ረ | ሰ | ቀ | በ | ተ | ኀ | ነ | አ | ከ | ወ | ዐ | ዘ | የ | ደ | ገ | ጠ | ጰ | ጸ | ፀ | ፈ | ፐ |
| उ | ሁ | ሉ | ሑ | ሙ | ሡ | ሩ | ሱ | ቁ | ቡ | ቱ | ኁ | ኑ | ኡ | ኩ | ዉ | ዑ | ዙ | ዩ | ዱ | ጉ | ጡ | ጱ | ጹ | ፁ | ፉ | ፑ |
| इ | ሂ | ሊ | ሒ | ሚ | ሢ | ሪ | ሲ | ቂ | ቢ | ቲ | ኂ | ኒ | ኢ | ኪ | ዊ | ዒ | ዚ | ዪ | ዲ | ጊ | ጢ | ጲ | ጺ | ፂ | ፊ | ፒ |
| आ | ሃ | ላ | ሓ | ማ | ሣ | ራ | ሳ | ቃ | ባ | ታ | ኃ | ና | ኣ | ካ | ዋ | ዓ | ዛ | ያ | ዳ | ጋ | ጣ | ጳ | ጻ | ፃ | ፋ | ፓ |
| ए | ሄ | ሌ | ሔ | ሜ | ሤ | ሬ | ሴ | ቄ | ቤ | ቴ | ኄ | ኔ | ኤ | ኬ | ዌ | ዔ | ዜ | ዬ | ዴ | ጌ | ጤ | ጴ | ጼ | ፄ | ፌ | ፔ |
| अ | ህ | ል | ሕ | ም | ሥ | ር | ስ | ቅ | ብ | ት | ኅ | ን | እ | ክ | ው | ዕ | ዝ | ይ | ድ | ግ | ጥ | ጵ | ጽ | ፅ | ፍ | ፕ |
| ओ | ሆ | ሎ | ሖ | ሞ | ሦ | ሮ | ሶ | ቆ | ቦ | ቶ | ኆ | ኖ | ኦ | ኮ | ዎ | ዖ | ዞ | ዮ | ዶ | ጎ | ጦ | ጶ | ጾ | ፆ | ፎ | ፖ |
| वा |   | ሏ | ሗ | ሟ | ሧ | ሯ | ሷ | ቋ | ቧ | ቷ | ኋ | ኗ | ኧ | ኳ |   |   | ዟ |   | ዷ | ጓ | ጧ | ጷ | ጿ |   | ፏ | ፗ |
| यॅ |   |   |   | ፙ |   | ፘ |   |   |   |   |   |   |   |   |   |   |   |   |   |   |   |   |   |   | ፚ |   |

| व्यंजन | श | क़ | क़्व | व्ह | च | ङ्ग्व | ञ | ख़ | ख़्व | झ़ | ज | ङ्ग | छ |
| --- | --- | --- | --- | --- | --- | --- | --- | --- | --- | --- | --- | --- | --- |
| स्वर | ऍ | ሸ | ቐ | ቘ | ቨ | ቸ | ⶓ | ኘ | ኸ | ዀ | ዠ | ጀ | ጘ | ጨ |
| उ | ሹ | ቑ |   | ቩ | ቹ |   | ኙ | ኹ | ዂ | ዡ | ጁ | ጙ | ጩ |
| इ | ሺ | ቒ | ቚ | ቪ | ቺ | ⶔ | ኚ | ኺ | ዃ | ዢ | ጂ | ጚ | ጪ |
| आ | ሻ | ቓ | ቛ | ቫ | ቻ |   | ኛ | ኻ | ዄ | ዣ | ጃ | ጛ | ጫ |
| ए | ሼ | ቔ | ቜ | ቬ | ቼ | ⶕ | ኜ | ኼ | ዅ | ዤ | ጄ | ጜ | ጬ |
| अ | ሽ | ቕ | ቝ | ቭ | ች | ⶖ | ኝ | ኽ |   | ዥ | ጅ | ጝ | ጭ |
| ओ | ሾ | ቖ |   | ቮ | ቾ |   | ኞ | ኾ |   | ዦ | ጆ | ጞ | ጮ |
| वा | ሿ |   |   | ቯ | ቿ |   | ኟ |   |   | ዧ | ጇ | ጟ | ጯ |

## इन्हें भी देखें

* गीइज़ भाषा
* आबूगीदा
# माया लिपि

| माया लिपि  |
| --- |
| माया शिलालेख अत्यधिक जटिल थे और अक्सर पत्थर पर उकेरे जाते थे। |
| प्रकार | लोगोसिलेबिक |
| काल | तीसरी शताब्दी ईसा पूर्व से 16वीं शताब्दी ईसवी तक |
| दिशा | Mixed |
| भाषाएँ | मायान भाषाएँ |
| ISO 15924 |
| ISO 15924 | Maya (), ​Mayan hieroglyphs |
| यूनिकोड |
| यूनिकोड रेंज | None (tentative range U+15500–U+159FF) |
|

**माया लिपि** (Maya script) अथवा **माया उचित्र** (Maya glyphs) ऐतिहासिक रूप से मेसोअमेरिका की माया सभ्यता की मूल लेखन प्रणाली है और यह एकमात्र मेसोअमेरिकन लेखन प्रणाली है जिसे काफी हद तक समझा जा सका है। सबसे पहले पाए गए शिलालेख जो माया की पहचान के तौर पर पहचाने जाते हैं, वे सैन बार्टोलो, ग्वाटेमाला में तीसरी शताब्दी ईसा पूर्व के हैं। 16वीं और 17वीं शताब्दी में माया पर स्पेनिश विजय तक पूरे मेसोअमेरिका में माया लेखन का निरंतर उपयोग होता रहा। हालाँकि आधुनिक माया भाषाएँ लगभग पूरी तरह से माया लिपि के बजाय लैटिन वर्णमाला का उपयोग करके लिखी जाती हैं, लेकिन हाल ही में कुछ ऐसे विकास हुए हैं जो माया ग्लिफ़ प्रणाली के पुनरुद्धार को प्रोत्साहित करते हैं।

माया लेखन में शब्दांश उचित्र के एक सेट के साथ पूरक लोगोग्राम का उपयोग किया गया था, जो आधुनिक जापानी लेखन के कार्य के समान था। माया लेखन को 18वीं और 19वीं शताब्दी के शुरुआती यूरोपीय खोजकर्ताओं द्वारा "हाइरोग्लिफ़िक्स" या हाइरोग्लिफ़ कहा जाता था, जिन्होंने पाया कि इसका सामान्य स्वरूप मिस्र के हाइरोग्लिफ़ की याद दिलाता है, हालाँकि दोनों प्रणालियाँ असंबंधित हैं।

## भाषाएँ

साक्ष्य बताते हैं कि कोड और अन्य क्लासिक पाठ लेखकों द्वारा लिखे गए थे - आमतौर पर माया पुरोहित वर्ग के सदस्य - क्लासिक माया में, जो विलुप्त हो चुकी चोलती भाषा का एक साहित्यिक रूप है। यह संभव है कि माया अभिजात वर्ग ने इस भाषा को पूरे माया-भाषी क्षेत्र में एक लिंगुआ फ़्रैंका के रूप में बोला हो, लेकिन पाठ पेटेन और युकाटन की अन्य माया भाषाओं, विशेष रूप से युकाटेक में भी लिखे गए थे। इस बात के भी कुछ प्रमाण हैं कि लिपि का उपयोग कभी-कभी ग्वाटेमाला हाइलैंड्स की माया भाषाओं को लिखने के लिए किया गया होगा। हालाँकि, यदि अन्य भाषाएँ लिखी गईं, तो हो सकता है कि वे चोलती लेखकों द्वारा लिखी गई हों, और इसलिए उनमें चोलती तत्व मौजूद हों।

## सन्दर्भ

## बाहरी कड़ियाँ

* यूरोपियन एसोसिएशन ऑफ मायानिस्ट्स (वेएब) के पास उनके बारे में पूर्ण पुस्तकों सहित संसाधन हैं इलेक्ट्रॉनिक संसाधन पृष्ठ
# अंग्रेजी ब्रेल

| Braille Bahasa Inggris  |
| --- |
|  |
| प्रकार | Alfabet (nonlinear) |
| काल | 1902 |
| भाषाएँ | Bahasa Inggris |
| संबंधित लिपि(याँ) |
| जनक प्रणालियाँ | Tulisan malam* Braille awal
	+ Braille bahasa Prancis
		- Braille Bahasa Inggris
 |
| बाल प्रणालियाँ | Braille internasional yang disatukan Braille bahasa Inggris yang disatukan Braille bahasa Irlandia |
| यूनिकोड |
| यूनिकोड रेंज | U+2800 to U+283F |
|

**अंग्रेजी ब्रेल**, जिसे *ग्रेड 2 ब्रेल* के रूप में भी जाना जाता है, अंग्रेजी लिखने के लिए प्रयुक्त ब्रेल वर्णमाला है। ब्रेल में 250 या अधिक अक्षर ( फोनोग्राम ), संख्याएं, विराम चिह्न, आकृति चिह्न, संकुचन और संक्षिप्त रूप ( लॉगोग्राम ) होते हैं। कुछ अंग्रेजी ब्रेल वर्ण, जैसे साँचा:Bc2 ⟨ch⟩ , एक से अधिक मुद्रित अक्षरों के अनुरूप होते हैं।

## सन्दर्भ
# क्रियोल भाषा

**क्रियोल भाषा** या सिर्फ़ **क्रियोल** (creole language) ऐसी स्थाई भाषा को कहते हैं जो दो या दो से अधिक भाषाओं के मिश्रण से पैदा हुई हो। इस कारण से इन्हें कभी-कभी **खिचड़ी भाषाएँ** भी कह दिया जाता है, हालाँकि यह किसी आम मिश्रण से बनी बोली से भिन्न होती हैं क्योंकि क्रियोलों के बोलने वाले इन्हें अपनी मातृभाषा के रूप में अपना लेते हैं और इनमें प्राकृतिक भाषाओं के लक्षण उपस्थित होते हैं। यह पिजिन से अलग होती हैं क्योंकि पिजिन बोलियाँ कई भाषा-समुदायों के एक साथ सम्पर्क होने पर भाषा-मिश्रण से अपसी तालमेल में प्रयोग होने लगती हैं उन्हें कोई भी समुदाय अपनी मातृभाषा के लिये प्रयोग नहीं करता।

क्रियोल भाषाओं के शब्द उनकी जननी भाषाओं से आते हैं, जिनमें अक्सर एक या दो प्रमुख होती हैं, मसलन मॉरीशस में बोली जाने वाली क्रीयोल में अधिकतर फ़्रान्सीसी और भोजपुरी के शब्द हैं। देखा गया है कि बहुत से शब्दों के उच्चारण व अर्थ मूल भाषाओं से बदल जाते हैं। इसी तरह क्रियोल भाषाओं के व्याकरण में भी अक्सर कई नवीनताएँ होती हैं जो जननी भाषाओं से अलग होती हैं।

## इन्हें भी देखें

* पिजिन
* अण्डमान क्रियोल हिन्दी

## सन्दर्भ
# समुद्री ऊदबिलाव

| समुद्री ऊदबिलाव Sea otter |
| --- |
|  |
| कैलिफ़ोर्निया के तट के पास एक समुद्री ऊदबिलाव |
| संरक्षण स्थिति |
|  विलुप्तप्राय  (IUCN 3.1) |
| वैज्ञानिक वर्गीकरण |
| जगत: | जंतु |
| संघ: | कौरडेटा |
| वर्ग: | स्तनधारी |
| गण: | मांसाहारी |
| कुल: | मस्टेलिडाए |
| उपकुल: | लूट्रिनाए |
| वंश: | एन्हाइड्रा फ़्लेमिंग​, 1828 |
| जाति: | ई. लूट्रिस |
| द्विपद नाम |
| **एन्हाइड्रा लूट्रिस *Enhydra lutris (लीनियस, 1758) |
|  |
| समुद्री ऊदबिलाव का विस्तार |

**समुद्री ऊदबिलाव** (अंग्रेज़ी: Sea otter, वैज्ञानिक नाम: Enhydra lutris) समुद्र में रहने वाला एक ऊदबिलाव है जो प्रशांत महासागर के उत्तरी और पूर्वी छोरों के तटों पर पाया जाता है। इस समुद्री स्तनधारी का वज़न 14 से 45 किलोग्राम के बीच होता है जो अन्य ऊदबिलाव जातियों और रासू (वीज़ल) परिवार (जिसमें ऊदबिलावों के साथ-साथ नेवले और रासू भी आते हैं) के अन्य सदस्यों से ज़्यादा है, हालांकि यह अन्य समुद्री स्तनधारियों की तुलना में कम है। ठन्डे समुद्रों में इनकी मोटी और चर्बीयुक्त खालें और घने बाल इन्हें गर्म रखते हैं। हालांकि यह ज़मीन पर चल सकते हैं फिर भी यह अपना अधिकाँश जीवन समुद्र में बिताते हैं।

सागर में यह नीचे फ़र्श तक डुबकी लगाकर जलसाही, सीप, क्रस्टेशिया और मछलियों की कुछ जातियों को पकड़कर अपना आहार बनाते हैं। शंख या सीप के अन्दर छुपने वाले जानवरों को यह अक्सर पत्थरों से तोड़कर खाते हैं, जिस वजह से यह मानवों के अतिरिक्त उन गिनती के जानवरों में हैं जो औज़ार इस्तेमाल करते हैं। किसी ज़माने में इनकी संख्या 1.5 से 3 लाख होती थी लेकिन सन् 1741-1911 काल में इनकी ख़ालों के लिए इनका खुलकर शिकार किया गया जिस से इनकी विश्वभर की आबादी केवल 1,000-2,000 रह गई। उसके बाद इनके शिकार पर अंतर्राष्ट्रीय पाबंदी लगने से इनकी संख्या फिर से कुछ बढ़ी है।

## इन्हें भी देखें

* ऊदबिलाव

## सन्दर्भ
# तुर्की भाषा

| तुर्की |
| --- |
| Türkçe |
| उच्चारण | [ˈtyɾktʃe] |
| मूल स्थान | * तुर्की
* उत्तरी साइप्रस
* साइप्रस
* अज़रबैजान
* इराक़
* सीरिया
* लेबनान
* यूनान
* बुल्गारिया
* रोमानिया
* कोसोवो
* उत्तर मैसिडोनिया
* बोस्निया और हर्ज़ेगोविना
 |
| क्षेत्र | * आनातोलियाई
* बाल्कन
* साइप्रस
* मेसोपोटामिया
* लेवंट
* दक्षिण कॉकेशस
 |
| समुदाय | तुर्की |
| मातृभाषियाँ | L1: 990 लाख (2021) L2: 130 लाख (2019)
 कुल: 110 million |
| भाषा परिवार | तुर्की
* सामान्य तुर्की
	+ ओग़ुज़
		- पश्चिमी ओग़ुज़
			* **तुर्की**
 |
| प्रारंभिक रूप | पुरानी आनातोलियाई तुर्की
* उस्मानी तुर्की
 |
| मानक रूप | * इस्तांबुल तुर्की
 |
| उपभाषाएँ | * साइप्रसी तुर्की
* इराक़ी तुर्कमेन
* † कारामानली तुर्की
* मेस्ख़ेती तुर्की
* बाल्कन गागउज़
* सीरियाई तुर्की
 |
| लिपि | लातिन (तुर्की वर्णमाला) तुर्की ब्रेल |
| आधिकारिक |
| आधिकारिक मान्यता | * तुर्की
* साइप्रस
* उत्तरी साइप्रस
 |
| अल्पसंख्यक मान्यता |  बोस्निया और हर्ज़ेगोविना  क्रोएशिया  यूनान  इराक़  कोसोवो  उत्तर मैसिडोनिया  रोमानिया |
| Regulated by | तुर्की भाषा संगठन |
| भाषा कोड |
| ISO 639-1 | `tr` |
| ISO 639-2 | `tur` |
| ISO 639-3 | `tur` |
| *ग्लोटोलॉग* | `nucl1301` |
| भाषा-क्षेत्र | `of 44-AAB-a part of 44-AAB-a` |
| भाषा संरक्षण स्थिति |
| * देश जहाँ तुर्की आधिकारिक भाषा है
* देश जहाँ तुर्की अल्पमत की भाषा है
* देश जहाँ तुर्की अल्पमत की भाषा तथा कम से कम एक नगरपालिका में आधिकारिक है
 |
|

**तुर्की** (Türkçe) तुर्की भाषा परिवार की एक भाषा है, जो तुर्की और साइप्रस की आधिकारिक भाषा है, किंतु इसे जर्मनी, ऑस्ट्रिया, बुल्गारिया, उत्तर मैसिडोनिया और यूनान में भी बोली जाती है। पूरे विश्व में इसके लगभग 9 करोड़ वक्ताओं हैं, जो इसे 18वीं सबसे अधिक बोली जाने वाली भाषा बनाता है।

## मिसाल

Merhaba: नमस्कार

Nasılsın: तुम कैसे हो?

Nasılsınız: आप कैसे है?

İyiyim: मैं अच्छा हूँ

Teşekkür ederim (ş=श): शुक्रिया/धन्यवाद

İsmin nedir?/Adın ne? : तुम्हारा नाम क्या है?

İsminiz nedir?/Adınız ne? : आपका नाम क्या है?

Benim adım Ahmet: मेरा नाम अहमद है

Memnun oldum: आपसे मिल कर खुशी हुई

## इन्हें भी देखें

* तुर्की वर्णमाला

उद्धरण त्रुटि: "lower-alpha" नामक समूह के लिए `<ref>` टैग्स हैं मगर कोई संबंधित `<references group="lower-alpha"/>` टैग नहीं मिला।